ग्वालियर। ड्रोन बनाने के लिए मोटर के साथ विंग्स और जीपीएस सिस्टम के साथ जरूरी है पिक्स शॉ बोर्ड । यदि फोटो खींचना हो तो कैमरा लगाना जरूरी है। इन सामान के साथ थोड़ी क्रिएटिविटी दिखाई जाए तो खर्च में ड्रोन एयरक्राफ्ट तैयार किया जा सकता है। यह ड्रोन 5000 मीटर तक की ऊंचाई तक जा सकता है।
ऐसे कई ड्रोन ग्वालियर में अटल बिहारी वाजपेयी IIITM में स्टूडेंट ने तैयार किए। स्टूडेंट की मदद एक्सपर्ट ने की। एक एक्सपर्ट नवीन जागड़ा ने बताया कि यदि किसी ड्रोन में 4 मोटर हो तो वह कहलाता है क्वाडकॉप्टर औऱ 3 मोटर हों तो ट्राइ कॉप्टर। वैसे सिंगल मोटर वाले ड्रोन भी बनाए जा सकते हैं।
ऐसे तैयार करते हैं कॉप्टर
ड्रोन बनाने में पिक्स शॉ बोर्ड का यूज होता है, जो इसका ब्रेन कहलाता है। इसमें एसलो मीटर (एयर में लगने वाला झटका बताता है), जाइलो सेंसर, मैग्नोमीटर (डायरेक्शन बताता है), जीपीएस नेविगेशन (लोकेशन के लिए) और अल्टीमीटर (हाइट बताने वाला) का उपयोग किया जाता है। ड्रोन को कमांड देने के लिए 2.4 गीजाहर्ट्ज की रेडियो फ्रिकेंसी का यूज होता है, जिसकी रेंज 2 किमी रहती है। अगर इसमें जीपीएस लगाया है तो यह 10 किमी से अधिक की दूरी तय कर सकता है।
5 किमी ऊंचाई पर उड़ सकता है
एक्सपर्ट ने बताया कि यह ड्रोन अधिकतर 5 किमी की ऊंचाई तक उड़ सकते हैं। इनमें जिस बैटरी का उपयोग होता है उनकी क्षमता 20 से 45 मिनट तक ही रहती है। यानी आप इन्हें लगातार अधिकतम 45 मिनट तक उड़ा सकते हैं। खास बात यह है कि यह बारिश में भी उड़ाए जा सकते हैं।
ड्रोन की खास बातें
-1 बैटरी वाला सिंगल कॉप्टर 800 ग्राम वजन उठा सकता है।
-अगर 4 बैटरी है तो 3.2 किग्रा वजन कॉप्टर उठा सकेगा।
- इसमें अधिकतर 4 बैटरी का उपयोग हो सकता है।
आगे स्लाइड्स में है इस ड्रोन से जुड़े कुछ फोटोज.....
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva